BG    BG BG 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 16.3.2011 
SEC(2011) 328 окончателен  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
 
 
Придружаващ  документ  към 
  
СЪОБЩЕНИЕ  ОТ КОМИСИЯТА  ДО ЕВРОПЕЙСКИЯ  ПАРЛАМЕНТ , СЪВЕТА , 
ЕВРОПЕЙСКИЯ  ИКОНОМИЧЕСКИ  И СОЦИАЛЕН  КОМИТЕТ  И КОМИТЕТА  
НА РЕГИОНИТЕ  
 
Внасяне  на правна  яснота  в имуществените  права  на международните  двойки  
  
Предложение  за  
 
РЕГЛАМЕНТ  НА СЪВЕТА  
 
относно  компетентността , приложимото  право , признаването  и изпълнението  на 
решения  по въпроси , свързани  с 
имуществения  режим  между  съпрузи   
 
и 
  
Предложение  за  
 
РЕГЛАМЕНТ  НА СЪВЕТА   
 
относно  компетентността , приложимото  право , признаването  и изпълнението  на 
решения  в областта  на имуществените  последици  на регистрираните  
партньорства  
 
{COM(2011) 125 окончателен } 
{COM(2011) 126 окончателен } 
{COM(2011) 127 окончателен } 
{SEC(2011) 327 окончателен } 
 
BG 2   BG 1. ПРОЦЕДУРНИ  ВЪПРОСИ  И КОНСУЛТАЦИЯ  СЪС  ЗАИНТЕРЕСОВАНИТЕ  СТРАНИ  
Подготвянето  на бъдещите  инициативите  на ЕС в областта  на имуществото  на двойките  
се вписва  в рамката  на Програмата  за взаимно  признаване  на решенията  по граждански  
и търговски  дела , приета  през 2000 г.. 
През  2003 г. Комисията  поръча  проучване  относно  имуществения  режим  между  
съпрузи  и имуществото  на несключили  брак  двойки  в международното  частно  право  и 
международното  право , което  подчерта  наличието  на проблеми . През  2006 г. 
Комисията  прие  Зелена  книга  за уреждането  на стълкновения  на закони  в областта  на 
имуществения  режим  между  съпрузи1, включваща  въпросите  относно  съдебната  
компетентност  и взаимното  признаване .  
Комисията  създаде  експертна  група , която  да я подпомага  в работата  ѝ по бъдещите  
законодателни  предложения , съставена  от независими  експерти  от държавите -членки . 
На 28 септември  2009 г. се проведе  публично  изслушване . В него  участваха  99 
участници  от държавите -членки , експертната  група , университетски  преподаватели , 
адвокати , нотариуси  и представители  на гражданското  общество , за да обсъдят  ползата  
от европейски  инструмент  относно  имуществения  режим  на международни  брачни  и 
небрачни  двойки .  
Накрая , в Стокхолмската  програма  се призовава  принципът  на взаимно  признаване  „да 
включи  и области , които , макар  все още необхванати  от този  принцип , са от основно  
значение  за всекидневния  живот , напр . […] съпружеска  имуществена  общност  и 
имуществени  последици  при раздяла  на двойката “. 
Настоящият  доклад  се основава  на констатациите  на външно  прочуване , поръчано  от 
Комисията , което  да я подпомогне  при изготвянето  на доклада  за оценката  на 
въздействието . 
2. ОПРЕДЕЛЯНЕ  НА ПРОБЛЕМА  
Все повече  граждани  в Европейския  съюз  се местят  отвъд  националните  граници , което  
води  до нарастващ  брой  международни  двойки  и двойки  с международен  елемент  — 
съпрузи  с различно  гражданство , двойки , живеещи  в държава -членка , на която  не са 
граждани , като тези двойки  притежават  имущество  в различни  държави -членки  и 
понякога  се развеждат  или умират  не в държавата  си по произход . Проблемът  се състои  
в това, че за хората  е много  трудно  да разберат  кои са компетентните  съдилища  и кое е 
приложимото  право  към личното  им положение  и имуществото  им. В резултат  на това 
те се сблъскват  с нежелани  и често  неблагоприятни  последици  не само  в ежедневното  
управление  на имуществото  им, но също  и когато  двойката  се раздели  или когато  
единият  от партньорите  почине . 
Въпреки  че съществува  нормативна  уредба  на ЕС по въпросите  на компетентността  и 
приложимото  право  в областта  на гражданското  и търговското  право , както  и по някои  
въпроси  от семейното  право , понастоящем  не съществуват  такива  разпоредби  за 
имуществения  режим  между  съпрузи , нито  за имуществените  права  на несключилите  
                                                 
1 COM(2006) 400 окончателен   
BG 3   BG брак  двойки . Затова  тази материя  се урежда  от националното  право  и международните  
споразумения  между  държавите -членки .  
Причините  за настоящите  проблеми  на двойките  с регистрирани  партньорства  са по 
принцип  същите , като тези на брачните  двойки . Съществуват  обаче  някои  значителни  
допълнителни  трудности , защото  понятието  „регистрирано  партньорство “ съществува  
само  в 14 държави -членки , не всички  държави -членки  имат  материалноправни  норми  в 
тази област  и още по-малко  от тях са приели  норми  за компетентността  и 
стълкновителни  норми .  
Предложението  обхваща  съответно  брачните  двойки  и регистрираните  партньорства , 
като фактическите  съюзи  не се включват  в него . 
Мащаб  на проблема  
През  2007 г. в ЕС са сключени  2 400 000 нови  брака , от които  приблизително  300 000 
(13 %) са международни , и са постановени  1 047 427 развода , от които  също  13 % са с 
международен  елемент . Освен  това през същата  година  приблизително  2,4 милиона  
брака  са били  разтрогнати  поради  смърт , от които  приблизително  390 000 са 
международни . Общо  през 2007 г. повече  от 430 000 международни  двойки  са се 
разделили  чрез развод  или поради  смърт  и във всички  тези случаи  общото  имущество  е 
трябвало  да бъде  поделено .  
През  2007 г. в ЕС са били  регистрирани  приблизително  211 000 партньорства , от които  
над 41 000 са с „международен  елемент “, що се отнася  до имуществото  им (общо  
международни  регистрирани  партньорства  и регистрирани  партньорства  на лица , 
живеещи  в чужбина  или имащи  имущество  в чужбина ). 
3. ЦЕЛИ 
Общата  цел на предложенията  е да се допринесе  за създаването  на истинско  европейско  
пространство  на гражданско  правосъдие  в областта  на имуществения  режим  на 
брачните  двойки  и регистрираните  партньорства  и да се установят  общи  норми , 
определящи  кои съдилища  имат  компетентност  и кое е приложимото  право  към 
имуществените  права  на двойки  с международен  елемент . 
BG 4   BG Общите  и специфичните  цели  са обобщени  в следната  таблица : 
Обща  цел Специфични  цели 
1. Да се предотвратят  паралелните  производства  и прилагането  на 
различни  материалноправни  норми  към имуществото  на брачни  
или несключили  брак  двойки . 
2. Да се позволи  на съпрузите  и партньорите  да избират  в рамките  на 
необходимото  правните  норми  и разпоредби , които  се прилагат  в 
техния  случай . 
3. Да се улесни  признаването  и изпълнението  на решения  по въпроси , 
свързани  с международните  имуществени  режими  на брачни  и 
несключили  брак  двойки . 
4. Да се даде  възможност  на двойките  да отнесат  всички  правни  
въпроси , свързани  с техния  случай  (вследствие  на раздяла  или 
смърт , които  водят  до делба  на съпружеското  имущество ), пред  
един  и същи  съд. 
5. Да се гарантира , че, когато  съпрузите  и партньорите  не са избрали  
приложимо  право , те знаят  кое право  ще се прилага  в случай  на 
делба  на съпружеското  имущество . 
6. Да се осигури  съвместимост  с други  предложени  норми  на ЕС 
(напр . тези, свързани  с наследяването  и завещанията , а за брачните  
двойки  — приложимото  право  при бракоразводни  производства ). Да се премахнат  ограниченията , 
които  все още изпитват  
гражданите , при упражняване  на 
правата  си в европейското  съдебно  
пространство , чрез включване  в 
сферата  на взаимното  признаване  
на съпружеските  имуществени  
права  и имуществените  последици  
при раздяла  на двойките . 
7. Да се осигури  по-голям  достъп  до информация  относно  
имуществения  режим  на брачни  и небрачни  двойки . 
4. ВАРИАНТИ  НА ПОЛИТИКАТА  
4.1. Описание  на вариантите  на политиката  
Набелязани  са следните  варианти  на политиката : 
Вариант  на политика  1: Запазване  на съществуващото  положение  — без нови  действия  от страна  на ЕС. 
Вариант  на политика  2: Предоставяне  на целенасочена  информация  за повишаване  на осведомеността  на гражданите  
относно  това, че имуществените  режими  на двойките  може  да не са еднакви  в другите  държави -членки  — 
предоставяне  на информация  на двойки , на които  предстои  да сключат  брак  или да регистрират  партньорство  
(напр . брошура  с обща  информация ). 
Вариант  на политика  3: Хармонизиране  на нормите  за компетентността  и въвеждане  на норми  за автоматично  
признаване  и изпълнение  на съдебни  решения  — законодателни  действия  на ЕС под формата  на регламент (и) за 
създаването  на хармонизирани  норми  за компетентността  (компетентността  се определя  въз основа  на 
привръзки ) и норми  за автоматично  признаване  и изпълнение  на съдебни  и други  решения . 
Вариант  на политика  4: Хармонизиране  на стълкновителните  норми  — законодателни  действия  на ЕС за 
създаването  на норми  за определяне  на приложимото  право ; позволяване  на избор  на приложимо  право ; ако няма  
избор  на приложимо  право , общи  критерии  за привръзка  ще определят  кое е приложимото  право . 
Вариант  на политика  5: Единен  европейски  модел  за брачен  договор  с незадължителен  характер  — стандартен  
брачен  договор , общ за всички  държави -членки  на ЕС, който  да може  да бъде  сключван  от всички  граждани  на ЕС. 
Някои  части  от тези  договори  ще трябва  да бъдат  пригодени  към националните  особености . 
Вариант  на политика  6: Хармонизиране  на стълкновителните  норми  и на нормите  за компетентността  и въвеждане  
на норми  за автоматично  признаване  и изпълнение  на съдебни  решения  — този  вариант  ще комбинира  вариантите  
на политиката  3 и 4.  
Вариант  на политика  7: Предоставяне  на информация  на третите  лица  за наличието  на имуществени  режими  на 
брачните  двойки  и регистрираните  партньорства  — бяха  установени  различни  възможности  за справяне  с 
BG 5   BG проблемите , свързани  с установяването  на имуществените  отношения  на брачните  двойки  или на двойките  с 
регистрирано  партньорство  в чужбина . 
4.2. Сравнение  на вариантите  
Вариант  на политика  1: Запазване  на съществуващото  положение . Чрез  този 
вариант  няма  да бъдат  постигнати  целите , защото  е малко  вероятно  държавите -членки  
да рационализират  националните  си разпоредби . Ако те изменят  националните  си 
правни  системи  по собствена  инициатива , различията  между  тези системи  най-вероятно  
ще се запазят . Напротив , с оглед  на нарастващата  мобилност  на гражданите , 
съществуващите  проблеми  най-вероятно  ще се задълбочат . Основни  права : Без да 
бъде  нарушение  на самото  право  на собственост , сложността  на правната  рамка  може  
да окаже  въздействие  върху  практическото  упражняване  на това право . Социално  
въздействие : Проблемите , които  среща  по-слабата  страна  по време  на производството  
за уреждане  на раздялата  на двойката , най-вероятно  също  ще останат . Финансови  
разходи : Няма  такива . Икономическо  въздействие : С нарастването  на броя  на 
сложните  международни  случаи , ще се увеличат  забавянията  и разходите , в това число  
загубата  на стойност  на имуществото . 
Вариант  на политика  2: Целенасочено  предоставяне  на информация  за 
повишаване  на осведомеността  на гражданите  относно  това , че имуществените  
режими  на двойките  може  да не са еднакви  в другите  държави -членки  и че те 
могат  да регистрират  своя  режим . Този  вариант  ще спомогне  в много  малка  степен  за 
предотвратяване  на паралелните  производства  и прилагането  на различни  
материалноправни  норми . Основни  права : Положително  въздействие  върху  
практическото  упражняване  на правото  на собственост . Социално  въздействие : 
Незначителни  подобрения  в сравнение  с настоящото  положение . Финансови  разходи : 
Производствени  разходи  за информационната  брошура , приблизително  изчислени  на 
2 милиона  евро  годишно . Икономическо  въздействие : Икономиите  няма  да са големи . 
Вариант  на политика  3: Хармонизиране  на нормите  за компетентността  и 
въвеждане  на норми  за автоматично  признаване  и изпълнение  на съдебни  и други  
решения  и актове . Този  вариант  ще окаже  ограничено  положително  въздействие , като 
позволи  избягването  на паралелните  съдебни  производства  и като улесни  признаването  
на решенията . Ще продължи  обаче  да няма  сигурност  относно  това кое е приложимото  
право . Основни  права : Положително  въздействие  върху  практическото  упражняване  
на правото  на собственост . Социално  въздействие : Могат  да бъдат  спестени  разходи  
чрез предотвратяване  на паралелните  производства  и улесняване  на признаването  и 
изпълнението  на решения . Финансови  разходи : Ниски  (за въвеждането  на нови  норми  
за компетентността ). Икономическо  въздействие : Икономиите  на разходи  за 
държавите -членки  няма  да са големи . 
Вариант  на политика  4: Хармонизиране  на стълкновителните  норми . Този  вариант  
ще предостави  някои  предимства  в сравнение  с настоящото  положение . Например  
въпреки  че няколко  съдилища  могат  да разглеждат  едно  и също  дело , те следва  да 
прилагат  същите  материалноправни  норми  в областта  на имуществения  режим  на 
двойките  (тъй като те следва  да прилагат  едни  и същи  стълкновителни  норми ). Освен  
това, чрез въвеждането  на хармонизирани  норми  за ограничено  право  на избор  на 
приложимо  право  от двойките , ще се увеличи  сигурността  по отношение  на 
приложимото  право . Основни  права : Положително  въздействие  върху  практическото  
упражняване  на правото  на собственост . Социално  въздействие : Намаляване  на 
разходите  чрез по-малко  съдебни  такси  и хонорари . Настоящото  положение  ще бъде  
BG 6   BG подобрено  също  и чрез премахване  на причините  за надпревара  в избора  на съд и чрез 
спестяване  на усилието  на юристите  да проучват  стълкновителните  норми  на други  
държави , за да разберат  кое е приложимото  право . Финансови  разходи : Много  ниски  
за администрацията . Икономическо  въздействие : Икономиите  на разходи  ще са 
ниски . 
Вариант  на политика  5: Единен  европейски  модел  за брачен  договор  с 
незадължителен  характер . Този  вариант  (който  е разработен  само  за брачните  двойки ) 
ще гарантира  на двойките , че сключеният  от тях брачен  договор  (и следователно  
нормите , избрани  от съпрузите ) ще бъде  признат  в целия  ЕС. Освен  това двойките  ще 
могат  да избират  приложимото  право , за да улеснят  бракоразводните  производства  или 
производствата , свързани  с наследяване . Социално  въздействие : Засилване  на 
правната  сигурност . Финансови  разходи : Разходи  за административната  работа  за 
създаване  на необходимото  законодателство  на равнище  ЕС. Ще е необходимо  също  
така обучение  на юристите  в държавите -членки . Икономическо  въздействие : Ще 
доведе  до ограничени  икономии  на разходи . Преобладаващото  мнозинство  от експерти  
счита , че такова  предложение  е преждевременно , поради  все още съществуващите  
големи  различия  между  законодателствата  на държавите -членки . 
Вариант  на политика  6: Хармонизиране  на стълкновителните  норми  и на нормите  
за компетентността  и въвеждане  на норми  за автоматично  признаване  и 
изпълнение  на съдебни  решения . Хармонизираните  стълкновителни  норми  ще 
гарантират , че едно  и също  право  се прилага  към едно  и също  дело  в целия  ЕС (те ще 
предотвратят  търсенето  на най-благоприятната  правна  система  и ще гарантират  избора  
на приложимите  норми ). Освен  това, хармонизираните  стълкновителни  норми  за 
установяване  на компетентност  ще намалят  значително  риска  от паралелни  
производства , а нормите  за признаване  и изпълнение  ще улеснят  свободното  движение  
на решенията  и актовете . Социално  въздействие : Намаляване  на разходите  за 
гражданите  (т.е. по-малко  съдебни  такси  и хонорари , по-специално  при направен  избор  
на приложимо  право ). Финансови  разходи : Разходи  за административната  работа  за 
създаване  на необходимото  законодателство  на равнище  ЕС. Ще е необходимо  също  
така обучение  на юристите  в държавите -членки . Икономическо  въздействие : 
Икономиите  на разходи  ще бъдат  най-големи  в сравнение  с другите  варианти  на 
политиката . 
За вариант  на политиката  7 „Предоставяне  на информация  относно  
имуществените  режими  на брачните  двойки  и регистрираните  партньорства “ бяха  
разгледани  няколко  подварианта : 
– създаване  на уебстраница  за съществуващите  регистри  в областта  на имуществените  
режими  и националните  норми , 
– създаване  на база данни /система  за управление  на информацията  за съществуващите  
регистри  в областта  на имуществените  режими  и националните  норми , 
– препоръка  на Комисията  за създаването  на взаимосвързани  национални  регистри  в 
областта  на имуществените  режими  и организирането  на информационни  кампании , 
– задължително  създаване  на взаимосвързани  национални  регистри  в областта  на 
имуществените  режими .  
BG 7   BG Всички  тези подварианти  осигуряват  по-голям  достъп  до информацията  за 
имуществените  режими . Въз основа  на извършените  оценки  по отношение  на 
постигането  на целите  и направените  разчети  на разходите , предпочитаният  вариант  
относно  информацията  за имуществените  режими  е създаването  на уебстраница  за 
съществуващите  регистри  в областта  на имуществените  режими  между  съпрузи  и 
националните  норми . Въпреки  че някои  от другите  варианти  на политиката  постигат  
целите  в малко  по-голяма  степен , предвидимите  за тях разходи  са далеч  повече  
отколкото  ограничените  допълнителни  ползи . 
4.3. Предпочитаният  вариант  
Този  вариант  ще включи  действия  на равнище  ЕС под формата  на: 
– приемането  на пакет  от два регламента , единият  от които  се отнася  до брачните  
двойки , а другият  до двойките  с регистрирани  партньорства , относно  
хармонизирането  на стълкновителните  норми  и нормите  за компетентността  и 
въвеждането  на норми  за автоматично  признаване  и изпълнение  на съдебни  решения  
и други  актове ; както  и 
– създаване  на уебстраница  за съществуващите  регистри  в областта  на 
имуществените  режими  между  съпрузи  и националните  норми . 
4.4. Потенциален  мащаб  и естество  на въздействието  на предпочитания  
вариант  
Този  вариант  ще осъществи  посочените  по-горе специфични  цели  по-добре  от всеки  
друг  вариант . 
Хармонизираните  норми  за компетентността  (включително  разпоредбата  за висящия  
процес  в комбинация  с нормите  за признаване  и изпълнение  на съдебните  решения  и 
актовете ) ще ограничат  значително  възможността  за паралелни  производства . Освен  
това, хармонизираните  стълкновителни  норми  ще спомогнат  за предотвратяване  на 
търсенето  на най-благоприятната  правна  система . Този  вариант  гарантира  също  така, че 
в държавите -членки  на ЕС към едно  и също  дело  се прилага  едно  и също  право . 
Въвеждането  на норми  за ограничено  право  на избор  на приложимо  право  от съпрузите  
ще засили  правната  сигурност  и ще им даде  известна  свобода  да определят  кое право  се 
прилага  спрямо  тяхното  имущество , като в същото  време  се гарантира  защитата  на 
интересите  на третите  лица . 
Проблемите , свързани  с признаването  на съдебните  и други  решения  и актовете  
вероятно  ще бъдат  почти  изцяло  преодолени . Това  означава  постигането  на значителен  
напредък  по отношение  на икономиите  на разходи  и сроковете  за признаване  на 
решенията , както  и премахване  на необходимостта  от сезиране  на съдилища  в различни  
държави -членки . 
Нормите  за компетентността  по отношение  на делбата  на общото  имущество  ще 
включат  в компетентността  на съда , сезиран  да се произнесе  относно  развода  или 
наследството , и въпросите , свързани  с делбата  на общото  имущество . Това  ще 
гарантира  по-голяма  правна  сигурност  на гражданите , тъй като съдът , сезиран  да се 
произнесе  относно  развода  или наследството , ще се произнесе  също  и относно  делбата  
на общото  имущество .  
BG 8   BG Ще бъдат  решени  също  така проблемите  на двойките , които  не са направили  избор  на 
приложимо  право , чрез система , основаваща  се на йерархично  изброени  критерии  за 
привръзка , които  се прилагат  към имуществените  режими  на двойките  и са общи  за 
всички  държави -членки . Освен  това принципът  на неизменяемост  и наличието  на 
единна  система  ще гарантират , че правото , приложимо  към имуществения  режим  
между  съпрузи , не се изменя , ако двойката  се премести  в друга  държава -членка , и се 
прилага  към цялото  имущество . 
Освен  това ще бъде  осигурен  по-голям  достъп  до информацията  относно  
имуществените  режими  на двойките  в другите  държави -членки  чрез създаването  на 
уебстраница . На нея ще бъдат  поместени  координатите  на съществуващите  регистри  и 
тя ще улесни  достъпа  до информация  относно  националното  законодателство  в 
областта  на имуществените  режими  на двойките . Като  цяло  предпочитаният  вариант  
ще увеличи  вероятността  правата  на съпрузите  или партньорите , частните  и 
публичните  кредитори  и другите  лица  да бъдат  действително  зачетени . Този  вариант  
също  така ще увеличи  вероятността  първоначалният  избор  на съпрузите  да не бъде  
засегнат , ако те решат  да се преместят  или да придобият  собственост  в друга  държава . 
4.5. Разходите  за предпочитания  вариант  
На равнище  ЕС предпочитаният  вариант  на политиката  ще доведе  до разходи  за 
административната  работа  за създаване  на необходимото  законодателство . На 
национално  равнище  ще възникнат  разходи  при създаването  на необходимите  
допълнителни  национални  норми  (напр . норми  за определяне  на приложимото  право ), 
както  и за обучението  на юристите  (напр . адвокати , съдии , нотариуси , юрисконсулти ) и 
за съдебното  сътрудничество . Както  ЕС, така и държавите -членки  ще имат  
допълнителни  разходи  за информационни  кампании , които  да представят  новото  
законодателство .  
Като  цяло  предпочитаният  вариант  на политиката  може  да доведе  до намаляване  с най-
много  една  трета  от разходите , които  понастоящем  са свързани  с изброените  проблеми , 
т.е. с приблизително  0,4 млрд . EUR (разходите  се изчисляват  на 1,1 млрд . EUR 
годишно ). Това  намаляване  на разходите  ще бъде  от особено  значение  за 
международните  бракове  и регистрирани  партньорства , и по-специално  относно  
проблемите , възникващи  в случай  на раздяла  или смърт . 
Опростяването  на законодателството  (и намаляването  на съдебните  разходи ) ще доведе  
до намаляване  на хонорарите  за юридическите  професии . Това  обаче  ще бъде  
компенсирано  от потенциалното  увеличаване  на работата  по подпомагане  на 
желаещите  да сключат  брачен  или партньорски  договор  и чрез подобряване  на 
качеството  на работата  поради  намаляване  на правната  несигурност . 
Предпочитаният  вариант  е данъчно  неутрален , тъй като пакетът  от два регламента  няма  
да доведе  до изменение  на националните  данъчни  законодателства  на държавите -
членки . 
4.6. Добавена  стойност  за ЕС 
Основните  проблеми  са конфликтите  между  националните  правила  за приложимото  
право , компетентността  и проблемите , свързани  с признаването  и изпълнението  на 
решения  и актове  между  държавите -членки . Тъй като това са трансгранични  проблеми , 
те могат  да бъдат  разрешени  единствено  на европейско  равнище . Ако държавите -
BG 9   BG членки  изменят  националните  си правни  системи  по собствена  инициатива  е малко  
вероятно , че тези промени  ще доведат  до хармонизиране  на нормите  на дадена  държава  
с тези на останалите  държави -членки . Действие  на равнище  ЕС е необходимо  с оглед  
същността  и мащаба  на проблема  и ще доведе  до ясни  ползи  в сравнение  с действия  на 
равнище  на държавите -членки . Съществуващото  законодателство  на ЕС относно  
компетентността  и признаването  на съдебни  решения  в други  области  се оказа  
ефективно  и полезно  за гражданите . 
Предпочитаният  вариант  ще доведе  до ясни  ползи  за европейските  граждани , които  са 
част от „международна  двойка “, като установи  ясни  правила  относно  това как да се 
разглеждат  имуществените  им въпроси  в случай  на раздяла  или смърт . Проблемите , 
които  се решават  с предпочитания  вариант , са отчасти  следствие  на вътрешния  пазар  и 
свободното  движение  на хора . Ако настоящите  проблеми  не се разрешат , може  да бъде  
нарушено  доверието  във вътрешния  пазар  на ЕС и в пространството  на ЕС на свобода , 
сигурност  и правосъдие  без вътрешни  граници . В действителност  делбата  на общото  
имущество  с международен  елемент  е едновременно  по-скъпо  и отнема  повече  време  
на гражданите , отколкото  делбата  на чисто  националното  общо  имущество . 
Осигурявайки  по-ефикасната  делба  на общото  имущество  с международен  елемент , 
предпочитаният  вариант  ще увеличи  доверието  във функционирането  на вътрешния  
пазар  и ще опрости  ежедневието  на гражданите . Предложенията  ще допринесат  за 
постигането  на целта  на ЕС да се улесни  животът  на гражданите , без дискриминация  
между  националните  двойки  и тези с международен  елемент . 
Като  цяло  предвижданите  икономически  ползи  от предпочитания  вариант  са 
съществени  и следва  да допринесат  за значителното  подобряване  на положението  на 
тези двойки . Само  подобни  законодателни  инициативи  на равнище  ЕС могат  да 
предоставят  решение  на проблемите  на двойки  с трансгранично  измерение  и да 
подобрят  положението  на европейските  семейства , които  се възползват  от 
действително  европейско  пространство  без вътрешни  граници . 
При все това инициативите  зачитат  принципа  на субсидиарност : тъй като ЕС не 
разполага  с компетентност  да хармонизира  материалното  право , бъдещите  инструменти  
няма  да засягат  националните  норми  на държавите -членки  и няма  да доведат  до 
хармонизиране  на материалноправните  норми , които  се прилагат  спрямо  
имуществените  права  между  съпрузи  и партньори .  
5. НАБЛЮДЕНИЕ  И ОЦЕНКА   
Комисията  ще докладва  и ще извършва  редовни  оценки  с цел проследяване  на 
ефективното  прилагане  на регламентите  и представянето  на уебстраницата . Комисията  
ще изготвя  доклади  за оценка  на прилагането  на регламентите . Комисията  също  ще 
наблюдава  използването  на уебстраницата , за да проследи  доколко  тя се използва  от 
гражданите  и трети  лица  за намирането  на информация  и как може  да бъде  подобрена . 
Освен  това Европейската  съдебна  мрежа  по граждански  и търговски  дела  може  да играе  
важна  роля  за засилване  на сътрудничеството  между  държавите -членки  при 
прилагането  на регламентите .